ผู้สูงอายุนอนไม่หลับทำให้ตอนเช้ามีอาการใจสั่นใจหวิวบ้างมืนๆมีวิตามินอะไรบ้างที่ช่วยในการนอนหลับได้ดีผู้สูงอายุ อายุ69ปี นน.50.9กก. สูงประมาณ150ซม.โรคประจำตัว1.โรคหลอดเลือดหัวใจ2.โรคไขมัน3.โรคความดัน4.โรคเบาหวาน
สวัสดีค่ะ อาการนอนไม่หลับในผู้สูงอายุนั้นมีสาเหตุได้หลายอย่าง เช่นอาจเป็นสาเหตุทางกาย เช่นอาการเจ็บปวดบริเวณใดๆ ไอมาก แน่นอก ใจสั่น จึงนอนไม่หลับ หรือรับประทานชา กาแฟระหว่างวันมากเกินไปทำให้มีการตื่นตัวของระบบประสาท หรือเป็นสาเหตุทางใจเช่นความเครียด ความวิตกกังวลกับชีวิต เป็นต้นอาการใจสั่น หวิวๆดังกล่าวมา ไม่แน่ใจว่าเป็นจากสาเหตุใด ถ้ามีอาการใจสั่นมากอาจต้องนึกถึงผลข้างเคียงจากยาที่กิน หรือการมีภาวะไทรอยด์ทำงานผิดปกติด้วย ควรรแจ้งแพทย์ที่ดูแลโรคประจำตัวให้ทราบในเบื้องต้นหาสาเหตุที่เป็นไปได้แล้วแก้ไข เช่นงดการดื่มชา กาแฟระหว่างวัน ไม่นอนกลางวัน พยายามทำใจให้สงบในช่วงที่ต้องเข้านอน นอนในที่ที่สงบ ไม่มีแสงหรือเสียงรบกวน ไม่ทำเรื่องตื่นเต้นหรือหวาดเสียวก่อนนอน และหากยังนอนไม่หลับต่อเนื่อง จนทำให้อ่อนเพลียมาก ควรไปพบแพทย์เพื่อตรวจเพิ่มเติม ไม่ได้มีวิตามินใดๆที่ช่วยในการนอนหลับได้โดยตรง